Tordi mõis

Tordi mõis (saksa keeles Tordi) oli Taabri riigimõisa karjamõis Tartumaal Tartu-Maarja kihelkonnas.

Ajalugu
Tordit on Taabri karjamõisana (Hoflage) esimest korda markeeritud Rückeri kaardil 1839. aastal.Baltisches historisches Ortslexikon. Teil 1. Estland (einschließlich Nordlivland). − Quellen und Studien zur baltischen Geschichte, lk 602. Mõis oli olemas veel 1900. aastalRichter, Adolf. Livländisches Adressbuch. Riga, 1900, lk 125. 1909. aastal oli sellel peamõisast erinev rendivaldaja: kui Taabri kuulus Viktor Kapstale, siis Tordi oli renditud Kristjan Surrale, kelle leping pidi lõppema alles 1928. aastal.Richter, Adolf. Baltische Verkehrs- und Adressbücher. Band I. Livland. Riga, 1909, veerg 564.

Mõis pärast maareformi
Nõukogude perioodil kuulus Tordi Miina Härma nimelisse kolhoosi.ERA.T, f. 76, n. 1, s. 15000, L 1.

Mõisa suurus
1900. aastal oli karjamõisa suurus 163 tiinu (178 hektarit). 1909. aastaks oli selle territoorium mõnevõrra laienenud, sest nüüd arvestati selle suuruseks 177 tiinu (193 hektarit).

Mõisaansambel
Karjamõisana oli Tordi hoonestus ilmselt tagasihoidlik. Tänapäevaks on see täielikult hävinud.

Vaata ka
Taabri mõis

Viited

Välislingid

Kategooria:Tartumaa mõisad
Kategooria:Tartu-Maarja kihelkond